વિશાલને વારંવાર બિઝનેસ ટૂરમાં મલેશિયા, થાઇલેન્ડ, સિંગાપુર જવાનું થતું. એકાદવાર તે વિભાને સાથે લઈ ગયો હતો, પરંતુ વિભાને વિશાલમાં ક્યારેય તેની કલ્પનાનો રાજકુમાર દેખાયો જ નહીં. વિશાલ મહિનામાં બે ત્રણ વાર એકલો જ વિદેશમાં જવા લાગ્યો હતો અને તેના રંગીન મિજાજને અનુરૃપ તમામ શોખ પૂરા કરીને જ ઘરે પરત આવતો. હા… વિભા માટે મોંઘી ગિફ્ટ લાવવાનું તે ક્યારેય ચૂકતો નહીંં. સામાન્ય રીતે આડી લાઇને જનાર પતિ તેની પત્નીને વધારે સાચવવાનો દેખાવ કરવામાં માહેર હોય છે. આનું મુખ્ય કારણ તેના મનમાં ધરબાયેલો અપરાધભાવ હોય છે!